Hrvatski sabor
20080227

Pa stoga, odmah želim usporediti rast proračuna u području znanosti, obrazovanja i športa u području ovog ministarstva. I odmah moram reć' da je ukupan rast od kraja 2003. godine do ovog prijedloga proračuna iznosi 50,48% ili u konkretnom iznosi 3 milijarde 929 milijuna i 997 tisuća kuna. Ja mislim da ova činjenica dovoljno govori koliko je doista ova hrvatska Vlada i ovaj Hrvatski sabor čiju većinu čine i zastupnici Hrvatske demokratske zajednice sa svojim koalicijskim partnerima, koliko su doista opredijeljeni za društvo znanja, za Hrvatsku kao društvo znanja, jer ova ogromna ulaganja i ovo veliko povećanje, zapravo neviđeni rast sredstava u odnosu na sve ostalo, kad pogledate dovoljno govori o sebi, koliko smo doista i stvarno opredijeljeni za Hrvatsku kao društvo znanja. Što se tiče proračuna za 2008. godinu usporedit ću ga samo sa prethodnom 2007. godinom u ovom području dakle, znanost, obrazovanje i šport. Moramo reći da je on povećan kad se gleda prijedlog proračuna, izvorni proračun iz 2007. za 12,12% ili za milijardu i 270 milijuna kuna.